آلمانیا خاریجی ایشلر باخانی زیگمار گابریلین تورکییه‌یه سیاحت اویاریسینا باخمایا‌راق آنتالیانین کمر ائلچه‌سینه گلمک‌دن واز گئچمه‌ین آلمانلی توریست‌لر، تعطیل‌لرینی سئوینجلی بیر شکیلده داوام ائتدیریر.
تعطیل اوچون کمره گلن توریست‌لر آراسیندا روس‌لاردان سونرا ایکینجی سیرادا اولان آلمان‌لار، بو مؤوسوم ده هتل‌لرده قالابا‌لیق تشکیل ائدیر.
کمر توریستیک هتلچیلر و ایشلتمه‌چیلر بیرلیگی باشقانی طیار گول، کمرده اؤنجه‌کی ایللردکی روس توریست ساییسی‌نین یاخالاندیغینی ایفاده ائده‌رک،
"گله‌جک ایللرده روسیا بازاریندا اولدوغو کیمی آلمانیا بازاریندا دا آرتیش گؤزلنتی‌سی ایچریسینده‌ییک. 2015.جی ایلده تورکیه‌یه گلن آلمانلی قوناق ساییسی تخمینا 250 میندی. بو ایل هدفیمیز بو سایینی یاخالاماق. بونون اوچون چالیشیریق" دئدی.
تعطیل‌لرینی کمرده گئچیرن آلمان توریست‌لر، تعطیل اوچون کمری سئچمک‌دن موتلو اولدوق‌لارینی سؤیله‌دی.
کمرده عایله‌سیله تعطیله گلن 45 یاشین‌داکی آلمان اوته تانسینا، حکومت‌لری‌نین ائتدیگی تورکیه‌یه سیاحت اویاریسین‌دان ائتکیلنمدیگینی، 15 ایلدیر ئمره تعطیله گلدیگینی و تورک اینسانی‌نین قوناق سئورلیگینی چوخ سئودیگینی سؤیله‌دی.
